బీజింగ్, జూలై 30: చైనాపై దండెత్తే శత్రువులను తరిమికొట్టగల సత్తా పీపుల్స్ లిబరేషన్ ఆర్మీ(పీఎల్ఏ)కి ఉందని ఆ దేశ అధ్యక్షుడు జీ జిన్పింగ్ స్పష్టం చేశారు. దేశ సార్వభౌమాధికారాన్ని తమ సైన్యం పరిరక్షిస్తుందన్నారు. సిక్కిం సరిహద్దుల్లోని డోక్లాంపై భారత్-చైనా మధ్య సంక్షోభం నెలకొన్న దశలో పీఎల్ఏ 90వ వ్యవస్థాపక దినోత్సవాన్ని పురస్కరించుకుని ఆదివారం మంగోలియాలోని సైనిక స్థావరంలో జరిగిన పెరేడ్లో ఆయనీ వ్యాఖ్యలు చేశారు. ఆక్రమణకు పాల్పడే శత్రువులను తుదముట్టించగల సామర్థ్యం పీఎల్ఏకు ఉందన్నారు. భారత దళాలు డోక్లాంను దురాక్రమణ చేశాయని, చైనా భూభాగంలోకి అక్రమంగా చొచ్చుకొచ్చాయంటూ ఆ దేశ అధికారులు, మీడియా పదే పదే ఆరోపించడం తెలిసిందే. కవాతులో భాగంగా  దేశీయంగా రూపొందించిన అణుక్షిపణులను పీఎల్ఏ ప్రదర్శించింది.
beasing, juulai 30: chainapai dandette satruvulanu tarimikottagala satta peepuls libaration armi(pla)ki undani aa desha adhyakshudu jee jinping spashtam chesaru. desha saarvabhoumaadhikaaraanni tama sainyam parirakshistundannaara. sikkim sarihaddulloni doklampai bharat-chaina madhya sankshobham nelakonna dasalo pla 90va vyavasthaapaka dinotsavaanni puraskarinchukuni aadivaaram mangoliyaaloni sainika sthaavaramlo jarigina peradelo aayanee vyaakhyalu chesaru. aakramanaku palpade satruvulanu tudamuttinchagala saamarthyam plaku undannaaru. bhaarata dalaalu doklaamnu durakramana chesaayani, chaina bhuubhaagamlooki akramamgaa chochukochayantu aa desha adhikaarulu, media pade pade aaropinchadam telisinde. kavaatulo bhagamga  desheeyamgaa roopondinchina anukshipanulanu pla pradarsinchindi.